
Maatietopalvelu
Kyselyvastaus
Asiakirjan tunnus: KT1414
Päivämäärä: 15.9.2026
Julkisuus: Julkinen

Turkki / Turkin Hizbullahin ja Hüda-Parin toiminta Batmanin kaupungissa / maakunnassa
Türkiye / The activities of Turkish Hizbullah and Hüda-Par in the city / province of Batman

Kysymykset
1) Millaista toimintaa Hizbullahilla ja Hüda-Parilla on ollut Batmanin kaupungissa ja maakunnassa 2020-luvulla?

2) Ovatko Hizbullahin ja Hüda-Parin kannattajat järjestäneet mielenosoituksia Batmanin kaupungissa ja maakunnassa 2020-luvulla?

3) Ovatko Hizbullahin ja Hüda-Parin jäsenet tai kannattajat toteuttaneet Batmanissa väkivaltaisia iskuja vuosina 2015–2026? Keihin iskut ovat kohdistuneet? Onko iskuista koitunut kuolonuhreja?

4) Ovatko Hizbullahin ja Hüda-Parin jäsenet tai kannattajat ottaneet yhteen PKK:n kannattajien kanssa Batmanissa 2020-luvulla?

5) Onko Hizbullahiin tai rikoksiin syyllistyneisiin Hizbullahin ja Hüda-Parin kannattajiin kohdistettu Turkissa viranomaistoimia vuosina 2015–2026?
Questions
1) In what manner have Hizbullah and Hüda-Par been active in the city / province of Batman in 2020’s?

2) Have members or supporters of Hizbullah and Hüda-Par organised protests in the city / province of Batman in 2020’s?

3) Have members or supporters of Hizbullah and Hüda-Par conducted violent attacks in Batman between 2015–2026? Who have been targeted in these attacks? Have these attacks caused fatalities?

4) Have members or supporters of Hizbullah and Hüda-Par clashed with supporters of the PKK in Batman in 2020’s?

5) Have the Turkish authorities taken police or judicial actions against Hizbullah or those supporters of Hizbullah and Hüda-Par who have committed a crime?

[bookmark: _Hlk129259295]Millaista toimintaa Hizbullahilla ja Hüda-Parilla on ollut Batmanin kaupungissa ja maakunnassa 2020-luvulla?
Turkin Hizbullah ja Hüda-Par
Turkin Hizbullah[footnoteRef:1] on pääasiassa islamin sunnalaista haaraa edustavien etnisten kurdien[footnoteRef:2] muodostama aseellinen islamistijärjestö.[footnoteRef:3] Hizbullah tunnetaan erityisesti sen 1990-luvulla PKK:n (kurd. Partiya Karkerên Kurdistanê, suom. Kurdistanin työväenpuolue) kanssa käymästä aseellisesta kamppailusta ja sittemmin myös järjestön Turkin viranomaisiin ja siviiliväestöön kohdistamista väkivaltaisista iskuista.[footnoteRef:4] Hüda-Par (suom. ”Jumalan puolue”, viralliselta nimeltään Hür Dava Partisi) on vuonna 2012 perustettu islamistinen kurdipuolue, jonka kuvataan jatkavan[footnoteRef:5] Hizbullahin agendan edistämistä laillisesti, Turkin parlamentaarisen järjestelmän puitteissa[footnoteRef:6]. Hizbullahin ja Hüda-Parin toimintaa ja kannattajia laajasti tutkinut Mehmet Kurt kuvaa Hizbullahia yhteiskunnalliseksi liikkeeksi,[footnoteRef:7] joka muodostuu sekä laillisesti että laittomasti toimivista verkostoista[footnoteRef:8] ja jonka ”laittoman ytimen” muodostava liikkeen johto ja kaaderit ohjaavat Hüda-Paria ja muita laillisesti toimivia yhdistyksiä[footnoteRef:9].  [1:  Järjestöstä käytetään myös nimitystä ”Kurdilainen Hizbullah” (kurd. Hizbullahî Kurdî). Järjestöä ei tule sekoittaa Libanonin Hizbollah-liikkeeseen.]  [2:  Kurtin mukaan Hizbullahin jäsenet ovat pääosin sunnalaisuuden shafi’ilaista koulukuntaa edustavia kurdeja. Kurt 2017, s. 6.]  [3:  Çiçek 1.12.2025; Kurt 2017, passim.; Middle East Eye 26.5.2026.]  [4:  Hizbullahin perustamista ja toimintaa käydään läpi seikkaperäisesti Maahanmuuttoviraston maatietopalvelun tammikuussa 2024 julkaisemassa kyselyvastauksessa. Ks. Maahanmuuttovirasto 27.1.2024.]  [5:  Esimerkiksi tutkija Muttin Işık esittää, että tutkimuskirjallisuudessa vallitsevan käsityksen mukaan Hizbullahin ja Hüda-Parin välillä on orgaaninen yhteys. Işıkin mukaan kolme pääasiallista syytä sille, miksi Hüda-Par mielletään Hizbullahin poliittiseksi jatkeeksi ovat Hüda-Parin ja Hizbullahin jakama kannatuspohja, näiden islamilaisia arvoja korostavien viestien yhteneväisyys ja Hüda-Parin haluttomuus määritellä Hizbullah terroristijärjestöksi. Işık 2024, s. 1106.]  [6:  Ks. esim. Çakır 30.3.2023, s. 150–151; Jummo 13.8.2024.]  [7:  Kurt 2017, s. 52.]  [8:  Kurt 2020, s. 18 n5.]  [9:  Kurt 2017, s. 53 – 54.] 

Hizbullahin katsotaan lakkauttaneen virallisesti (aseellisen) toimintansa 2000-luvun alussa.[footnoteRef:10] Kurt selittää aseellisesta toiminnasta luopumista vuonna 2017 julkaistussa tutkimuksessaan[footnoteRef:11] siten, että esimerkiksi uudet PKK:n ja Hizbullahin kannattajien väliset väkivaltaisuudet eivät ole Hizbullahille enää käytännön näkökulmasta hyödyllisiä. Kurtin mukaan Hizbullahin siirtyminen lailliseen toimintaan on tehnyt sen tukijoista aiempaa haavoittuvaisempia kohteita, ja uudet väkivaltaisuudet saattaisivat myös tehdä tyhjäksi liikkeen vuoden 2004 jälkeen kokeman muodonmuutoksen.[footnoteRef:12] Hizbullahin ja Hüda-Parin jäsenten ja kannattajien katsotaan kuitenkin jatkaneen ainakin jossakin mitassa järjestäytynyttä aseellista toimintaa myös Hizbullahin virallisen lakkauttamisen jälkeen – erityisesti vuosina 2014–2015 eri Kaakkois-Turkin maakunnissa Hizbullahin ja Hüda-Parin ja PKK:n ja kurdipuolue HDP:n (Halkların Demokratik Partisi, suom. Kansojen demokraattinen puolue) kannattajien välillä puhjenneiden levottomuuksien yhteydessä.[footnoteRef:13] [10:  Ks. esim. France 24 2.6.2023; Jummo 13.8.2024.]  [11:  Vastauksessa käytetään Mehmet Kurtin alun perin turkiksi vuonna 2015 julkaistun teoksen Türkiye'de Hizbullah englanninkielistä käännöstä vuodelta 2017 (Kurt 2017).]  [12:  Kurt 2017, s. 51.]  [13:  Ks. Maahanmuuttovirasto 27.1.2024 ja kysymys 3 alla.] 

Hizbullahin ja Hüda-Parin toiminta Batmanin kaupungissa ja maakunnassa
Kurtin mukaan Hizbullah perustettiin Batmanin kaupungissa 1970–1980-lukujen taitteessa ja järjestö kasvatti vaikutusvaltaansa Batmanissa (ja muissa Kaakkois-Turkin maakunnissa) 80-luvun aikana.[footnoteRef:14] 1990-luvulla järjestön voitiin katsoa hallitsevan määrättyjä kaupunginosia ja alueita (neighbourhoods and districts) myös Batmanissa.[footnoteRef:15] Kurt arvioi vuoden 2014 Turkin paikallisvaalien tuloksen perusteella, että Hüda-Par pystyi hyödyntämään Batmanin kaupungissa Hizbullahin aiempaa kannatuspohjaa.[footnoteRef:16] [14:  Kurt 2017, s. 15, 20–21.]  [15:  Kurt 2020, s. 7]  [16:  Kurt arvioi Hüda-Parin vuoden 2014 paikallisvaalituloksen (yhteensä n. 92 000 ääntä) perusteella, että Hizbullah oli säilyttänyt mm. Batmanissa kykynsä kannattajakuntansa mobilisoimiseen uuden puolueen taakse. (Kurt 2017, s. 48). Hüda-Par sai tuolloin Batmanin pormestarinvaaleissa 13 212 ääntä, eli noin 8 % kaikista äänistä. Ks. Hürriyet 3.4.2014.] 

[bookmark: _Hlk240356234]Turkin viimeisimpien vaalien vaalitulosten perusteella Hüda-Parilla (ja Hizbullahilla)[footnoteRef:17] on edelleen kannatuspohjaa Batmanin kaupungissa ja maakunnassa. Puolue osallistui Turkin 14.5.2023 parlamenttivaaleihin AK-puolueen vaalilistalla ja sai läpi neljä ehdokasta, joista Serkan Ramanlı valittiin parlamenttiin Batmanin maakunnasta.[footnoteRef:18] Turkin 31.3.2024 paikallisvaaleissa Hüda-Parin ehdokkaaksi Batmanin pormestarinvaaleissa asetettu Ramanlı sai noin 15,7 % (29 698) äänistä, eikä tullut valituksi. Batmanin maakuntaneuvoston vaaleissa Hüda-Parin ääniosuus oli noin 12,8 %. Puolueen edustaja voitti pormestarinpaikan ainoastaan Gercüşin piirikunnassa sijaitsevassa Kayapınarin kunnassa.[footnoteRef:19] Vuoden 2014 pormestarinvaaleihin verrattuna Hüda-Par kykeni kasvattamaan kannatuksensa Batmanin kaupungissa vuoden 2024 pormestarinvaaleissa yli kaksinkertaiseksi.[footnoteRef:20] [17:  Mehmet Kurt arvioi Hüda-Parin vuoden 2014 paikallisvaalituloksen (yhteensä n. 92 000 ääntä) perusteella, että Hizbullah oli säilyttänyt mm. Batmanissa kykynsä kannattajakuntansa mobilisoimiseen uuden puolueen taakse. (Kurt 2017, s. 48). Hüda-Par sai tuolloin Batmanin pormestarinvaaleissa 13 212 ääntä, eli noin 8 % kaikista äänistä. Ks. Hürriyet 3.4.2014.]  [18:  Işık 2024, s. 1108.]  [19:  Ks. esim. Hürriyet [päiväämätön]; myös Işık 2024, s. 1109. Jummon mukaan Hüda-Parin kannatus Kayapınarin kunnassa on perustunut siihen, että se sai paikallisvaaleissa enemmistön Kayapınaria dominoivan Habezbeni-heimon kurditaustaisten jäsenten äänistä. (Jummo 13.8.2024.) Cumhuriyetin uutisessa Hizbullahin perustaja Hüseyin Velioğlun ja monien muiden järjestön johtohenkilöiden kerrotaan kuuluneen Habezbeni-heimoon ja heimon Gercüşin piirikunnassa asuttamia kyliä kuvataan Hizbullahin (1990-luvun) ”militanttien tukikohdaksi” (militan deposu). Cumhuriyet 12.5.2023.]  [20:  Vrt. Hürriyet 3.4.2014 ja Hürriyet 1.4.2024. Ks. myös n10 edellä.] 

Tutkija Hussain Jummo arvioi, että vuoden 2024 paikallisvaalituloksen perusteella Hüda-Par on kilpaillut esimerkiksi Diyarbakırissa lähinnä islamistisesti suuntautuneiden kurdien äänistä. Batmanissa puolueen kuvataan tavoitelleen myös laajempaa äänestäjäkuntaa, mutta Jummo arvioi puolueen mahdollisuudet HDP:n seuraajan DEM Partin (koko nimi turk. Halkların Eşitlik ve Demokrasi Partisi, suom. Kansojen tasa-arvo- ja demokratiapuolue) haastamiseen hyvin rajallisiksi.[footnoteRef:21] [21:  Jummo 13.8.2024.] 

Hüda Parin Batmanin maakunnan puoluetoimiston johtajana toimii Davut Şahin ja Batmanin kaupungin puoluetoimiston johtajana Cihad Altun.[footnoteRef:22] Şahinin julkisen Facebook-profiilin julkaisut vuodelta 2026 keskittyvät tavanomaiseen puoluetyöhön ja erilaisiin poliittisiin kannanottoihin ja mielenosoituksiin (ks. kysymys 2 alla). Hüda-Parilla toimii Batmanissa myös oma sovittelu- ja sovinnontekokomissio (Sulh ve Uzlaşı Komisyonu), joka on ratkonut erilaisia yhteisöjen ja perheiden sisäisiä riitoja ja kiistoja.[footnoteRef:23] [22:  Hür24 21.6.2026.]  [23:  Batman Sonsöz 24.12.2025.] 


Ovatko Hizbullahin ja Hüda-Parin kannattajat järjestäneet mielenosoituksia Batmanin kaupungissa ja maakunnassa 2020-luvulla?
Hüda-Parin jäsenet ja kannattajat ovat järjestäneet mielenosoituksia Batmanin kaupungissa ja maakunnassa 2020-luvulla. Armed Conflict Location & Event Data Project (ACLED) -konfliktitietokantaan on kirjattu vuosille 2023–2025 monia Batmanin kaupungissa järjestettyjä mielenosoituksia, joissa on ollut mukana Hüda-Parin edustajia. Näistä mielenosoituksista useimmat liittyivät Israelin toimiin Gazan kaistalla (Hamasin 7. lokakuuta 2023 toteuttaman hyökkäyksen jälkeen).[footnoteRef:24]  [24:  ACLED-tietokannan perusteella Hüda-Parin edustajia oli mukana Batmanin kaupungissa Gazan tueksi 31.10.2023, 12.11.2023, 7.1.2024, 8.1.2024, 4.2.2024, 27.5.2024 ja 20.9.2025 järjestetyissä mielenosoituksissa. ACLED 28.8.2026.] 

ACLED ei mainitse Hizbullahia yhdenkään mielenosoituksen osapuoleksi.[footnoteRef:25] Cumhuriyetin 20.2.2024 uutisessa Hüda-Parin ja muiden uskonnollisten tahojen erityisesti Itä- ja Kaakkois-Turkissa järjestämät Gaza-mielenosoitukset ja esimerkiksi Aytaç Baranille (katso kysymys 3 alla) järjestetyt muistotilaisuudet katsotaan osoitukseksi Hizbullahin toiminnan lisääntymisestä.[footnoteRef:26]  [25:  ACLED 28.8.2026.]  [26:  Cumhuriyet 20.2.2024.] 

Kolmessa ACLED-tietokantaan kirjatussa tapauksessa Hüda-Parin edustajat osallistuivat mielenosoitukseen, jolla oli Gazan tapahtumista ja palestiinalaisille osoitetusta solidaarisuudesta poikkeava agenda:
· 17.12.2023 Hüda-Parin paikalliset edustajat osallistuivat ”konservatiivisen muslimijärjestön” (a Muslim conservative group) Batmanin kaupungissa järjestämään mielenosoitukseen, jossa vastustettiin erään moskeijan kokoussalissa järjestettyä konserttia.[footnoteRef:27] [27:  ACLED 28.8.2026 [TUR33447].] 

· 23.3.2024 Hüda-Par järjesti Batmanin kaupungin keskustassa mielenosoituksen, jossa vastustettiin kaupungissa lisääntynyttä huumeidenkäyttöä. Erään Hüda-Parin kansanedustajan kuvataan osallistuneen mielenosoitukseen.[footnoteRef:28] [28:  ACLED 28.8.2026 [TUR34842].] 

· 8.2.2025 Hüda-Parin jäsenet järjestivät Batmanin kaupungissa mielenosoituksen, jossa vaadittiin kurdin kielen tunnustamista Turkin kansalliskieleksi ja vapaaehtoisten kurdin kieliopintojen kirjaamista kansalaisten oikeudeksi.[footnoteRef:29] [29:  ACLED 28.8.2026 [TUR39965].] 

ACLED-tietokantaan on myös kirjattu vuosille 2021–2025 lukuisia erilaisten uskonnollisten tahojen järjestämiä mielenosoituksia, joihin osallistuneita tahoja ei erikseen nimetä.[footnoteRef:30]  [30:  ACLED-tietokannan perusteella tällaisia mielenosoituksia järjestettiin ainakin 21.5.2021, 18.6.2021, 2.7.2021, 19.7.2021, 22.1.2023, 14.4.2023, 8.10.2023, 27.10.2023, 10.12.2023, 30.12.2023, 2.3.2024, 30.4.2024, 9.6.2024, 4.8.2024, 8.10.2024, 2.11.2024, 8.12.2024, 29.12.2024, 25.1.2025, 6.4.2025, 15.6.2025, 9.8.2025 ja 1.10.2025. Esimerkiksi 22.1.2023 tuhansien paikallisten asukkaiden ja ”konservatiivi-/muslimijärjestöjen” (conservative/Muslim groups) kuvataan osoittaneen mieltään vastauksena tapaukseen, jossa äärioikeistolainen poliitikko poltti Koraanin Ruotsissa Turkin Tukholman-suurlähetystön edustalla. ALED 28.8.2026 [TUR28689].] 

Hüda-Par on jatkanut Batmanissa mielenosoitusten järjestämistä tai niihin osallistumista myös vuoden 2026 aikana. Hüda-Parin Batmanin maakunnan puoluetoimiston johtaja Davut Şahinin julkisen Facebook-profiilin julkaisujen perusteella Hüda-Parin Batmanin-toimisto oli mukana esimerkiksi 31.1.2026 järjestetyssä, Syyrian kurdeja tukeneessa mielenosoituksessa[footnoteRef:31] ja 1.3.2026 järjestetyssä, Yhdysvaltojen ja Israelin helmikuun 2026 lopulla Iraniin kohdistamaa hyökkäystä vastustaneessa mielenosoituksessa[footnoteRef:32]. [31:  Şahin 31.1.2026 [Facebook].]  [32:  Şahin 1.3.2026 [Facebook].] 


Ovatko Hizbullahin ja Hüda-Parin jäsenet tai kannattajat toteuttaneet Batmanissa väkivaltaisia iskuja vuosina 2015–2026? Keihin iskut ovat kohdistuneet? Onko iskuista koitunut kuolonuhreja?
Käytettävissä olevista lähteistä ei löytynyt tämän kyselyvastauksen laatimiselle varatussa ajassa selkeää tietoa Hizbullahin ja Hüda-Parin jäsenten tai kannattajien vuosina 2015–2026 Batmanissa toteuttamista väkivaltaisista iskuista. Saatavilla olevien tietojen perusteella iskuja on mahdollisesti toteutettu vuoden 2015 aikana, mutta tämä ei käy lähteistä eksplisiittisesti ilmi. Vuosien 2016–2026 osalta tietoa Hizbullahin ja Hüda-Parin Batmanin maakunnassa mahdollisesti toteuttamista iskuista ei löytynyt lainkaan.
ACLED-konfliktitietokanta, johon on koottu Turkissa raportoituja turvallisuusvälikohtauksia tammikuusta 2016 lähtien[footnoteRef:33], ei sisällä Batmanin maakunnan tai yleisemmin Turkin osalta kirjauksia turvallisuusvälikohtauksista, joissa Hizbullah[footnoteRef:34] oli yksi välikohtauksen osapuolista. Batmanin maakunnan osalta kaikki Hüda-Pariin[footnoteRef:35] liittyvät turvallisuusvälikohtaukset ovat mielenosoituksia, jotka on joko organisoitu Hüda-Parin toimesta tai joihin on osallistunut puolueen jäseniä (ks. kysymys 2 edellä). Yleisemmin Turkin osalta Hüda-Paria koskevat kirjaukset liittyvät pääsääntöisesti[footnoteRef:36] joko puolueen järjestämiin tai tukemiin mielenosoituksiin tai jonkin muun tahon järjestämiin, Hüda-Paria vastustaviin mielenosoituksiin.[footnoteRef:37]  [33:  ACLED-tietokannan eri valtioiden osalta sisältämien tietojen ajallisesta kattavuudesta, ks. https://acleddata.com/methodology/countrytime-period-coverage (käyty 8.9.2026).]  [34:  Kirjattu ACLED-tietokantaan muodossa ”Hezbollah” tai ”Kurdish Hezbollah”.]  [35:  Kirjattu ACLED-tietokantaan muodossa ”HUDA PAR”.]  [36:  ACLED-tietokantaan on kirjattu vain kolme Hüda-Pariin liittyvää turvallisuusvälikohtausta, jotka liittyvät puolueen jäsenten toteuttamiin tai heihin kohdistuviin väkivaltaisuuksiin. 1.5.2023 tuntematon ryhmä hyökkäsi Hüda-Parin puoluetoimiston työntekijöiden kimppuun Akdenizin kaupungissa Mersinissä. Hyökkäyksessä käytettiin tuliaseita ja astaloita, ja kolme henkilöä haavoittui hyökkäyksen aikana. 28.5.2023 avointa äänestystä vastustaneet AKP:n, MHP:n ja Hüda-Parin kannattajat hyökkäsivät kurdipuolue YSP:n (Yeşil Sol Parti, suom. Vihreä vasemmistopuolue) edustajan ja HDP:n toimitsijan kimppuun Hasip Dincsoyn peruskoulussa, Istanbulin Esenyurtissa. Niin ikään 28.5.2023 ACLEDin ”mellakoitsijoiksi” luokittelemat Hüda-Parin kannattajat pahoinpitelivät CHP:n (Cumhuriyet Halk Partisi, suom. Tasavaltalainen kansanpuolue) vaalitarkkailijoita Diyarbakırin Bağlarin piirikunnassa. Ks. ACLED 28.8.2026 [TUR29650, TUR29851, TUR29881].]  [37:  ACLED 28.8.2026.] 

Lokakuussa 2014 järjestetyt ns. Kobanê-mielenosoitukset[footnoteRef:38] toimivat sytykkeenä PKK:n ja Hizbullahin kannattajien välillä Kaakkois-Turkin eri maakunnissa puhjenneille laajamittaisille väkivaltaisuuksille,[footnoteRef:39] jotka levisivät myös Batmanin kaupunkiin[footnoteRef:40] ja joiden uutisoidaan jatkuneen myös vuoden 2015 puolella[footnoteRef:41]. Pelkästään 6.–7.10.2014 välisenä aikana väkivaltaisuuksissa sai surmansa arviolta 50 ihmistä. Kuolleiden joukossa oli Batmanin kaupungissa, Hüda-Parin puoluetoimiston edustalla järjestetyssä mielenosoituksessa surmansa saanut Emrah Demir, jonka uutisoidaan kuolleen puoluetoimistosta ammuttuihin luoteihin.[footnoteRef:42] [38:  Kurdipuolue HDP oli kutsunut mielenosoitukset kokoon painostaakseen Turkin hallintoa tukemaan ISISin Syyriassa saartamaa Kobanên (myös Ain al-Arab) kaupunkia.]  [39:  Hürriyet 6.11.2014; Al Monitor / Hurtas 24.6.2015; myös Maahanmuuttovirasto 27.1.2024.]  [40:  Hürriyet 6.11.2014; Ks. myös Kurt 2017, s. 49–50.]  [41:  Ks. esim. Voice of American 19.1.2015 uutinen (PKK:n ja Hizbullahin kannattajien) edeltävien viikkojen aikana lisääntyneistä yhteenotoista Cizren kaupungissa. VOA 19.1.2015.]  [42:  Hürriyet 6.11.2014.] 

Ainakin kahden uutislähteen mukaan Hizbullahiin yhdistetty aseellinen toiminta ja väkivaltaisuudet jatkuivat Batmanissa myös lokakuun 2014 jälkeen. Al-Monitorin 24.6.2015 julkaisemassa artikkelissa esitetään, että PKK:n ja Hizbullahin väliset, kuolonuhreja vaatineet välikohtaukset (deadly clashes) olisivat jatkuneet (Diyarbakıriin keskittyneiden) lokakuun 2014 väkivaltaisuuksien jälkeen myös esimerkiksi Batmanin ja Şırnakin maakunnissa.[footnoteRef:43] Gazete Penceren 25.7.2023 julkaiseman artikkelin mukaan Hüda-Pariin (ja Hizbullahin) kytköksissä olevat naamioituneet aseelliset ryhmät olisivat perustaneet laittomia tiesulkuja ja suorittaneet laittomia henkilöllisyystarkastuksia mm. Batmanin kaupungissa myös lokakuun 2014 jälkeen.[footnoteRef:44] Samalla uutisoinnista jää kuitenkin epäselväksi, missä määrin Batmanissa raportoitiin väkivaltaisuuksia esimerkiksi vielä vuoden 2015 alkupuolella, jolloin väkivallan uutisoitiin jatkuvan muualla Kaakkois-Turkissa[footnoteRef:45]. [43:  Al Monitor / Hurtas 24.6.2015.]  [44:  Gazete Pencere 27.5.2023.]  [45:  Ks. esim. Al Monitor / Hurtas 24.6.2015; VOA 19.1.2015. ] 

BBC Türkçe haastatteli 26.5.2015 Hüda-Parin Batmanin maakunnasta Turkin parlamenttivaaleihin asettamaa ehdokasta Aydın Gökiä. Haastattelussa käsitellään Batmanissa lokakuussa 2014 Kobanê-mielenosoitusten yhteydessä puhjenneita väkivaltaisuuksia ja Hüda-Pariin kohdistettujen hyökkäysten taustalla olevia väitteitä puolueen kytköksistä jihadistijärjestö ”Islamilaiseen valtioon” (ISIS).[footnoteRef:46] Haastattelussa, jossa kuullaan myös Hüda-Paria puolueen Hizbullah-kytköksen takia vastustavia kansalaisia, ei mainita PKK:n ja Hizbullahin kannattajien välillä lokakuun 2014 jälkeen Batmanissa puhjenneita uusia väkivaltaisuuksia. [46:  BBC Türkçe 26.5.2015.] 

Hizbullahin ja Hüda-Parin jäsenten ja/tai kannattajien lokakuun 2014 tapahtumien jälkeen toteuttamat väkivaltaiset iskut on yhdistetty ”Sheikki Saidin prikaateihin” (Şeyh Said Seriyyeleri, kurd. Şéx Said Seriyyeleri).[footnoteRef:47] Kurt kuvaa ”Sheikki Saidin prikaateja” yhtäällä ”aseellisesta toiminnasta luopuneen” Hizbullahin aseelliseksi siiveksi (the armed wing of ‘civil’ Hizbullah)[footnoteRef:48] ja toisaalla ”Hizbullahia tukevaksi, kaupungeissa toimivaksi militiaksi” [footnoteRef:49]. CNN Türkille antamassaan haastattelussa Hüda-Parin tuolloinen varapuheenjohtaja ja tiedottaja Sait Şahin kuvasi ”Sheikki Saidin prikaatien” perustamista puolueen kannattajien pyrkimykseksi puolustaa itseään lokakuun 6.–7. tapahtumien ilmentämältä ”joukkomurhan yritykseltä”.[footnoteRef:50] [47:  Gazete Pencere 27.5.2023.]  [48:  Kurt 2017, s. vii.]  [49:  Kurt 2020, s. 18 n3.]  [50:  Hürseda Haber (CNN Türk) 16.16.2015.] 

Kurt huomioi tiedon, jonka mukaan ”Sheikki Saidin prikaatit” olisivat olleet vastuussa Diyarbakırissa 9.6.2015 tapahtunutta Yeni İhya-Der -järjestön johtaja ja Hüda-Parin jäsen Aytaç Baranin surmaa[footnoteRef:51] seuranneista kostoiskuista.[footnoteRef:52] Tiedon mukaan ”Sheikki Saidin prikaatit” olisivat surmanneet kostoiskuissa Diyarbakırissa 9.6.2015 kolme HDP:n aktivistia ja ammuskelleen kaupungin kaduilla.[footnoteRef:53] Baranin surmaa seuranneissa väkivaltaisuuksissa kuoli neljä ja haavoittui 11 ihmistä, ja Turkin viranomaiset suorittivat useita pidätyksiä.[footnoteRef:54] Surmaa seuranneita tapahtumia kuvataan yksityiskohtaisesti HDP:n niistä antamassa julkilausumassa, jonka mukaan kostoiskut vaikuttivat etukäteen suunnitelluilta. Lisäksi julkilausumassa esitetään, että Baranin ruumissaatossa olisi ollut mukana arviolta 100 henkilöä, jotka olisivat ammuskelleet ilmaan ja huudelleet uhkauksia ja Hizbullahin iskulauseita ilman että viranomaiset olisivat puuttuneet tapahtumien kulkuun.[footnoteRef:55] Bitlis Haber kuitenkin uutisoi 14.6.2015 Turkin viranomaisten ottaneen Diyarbakırin tapahtumiin liittyen kiinni kahdeksan Hüda-Parin jäsentä, joista seitsemän pidätettiin mm. ”aseellisen terroristijärjestön jäsenyyteen” liittyvien syytteiden perusteella.[footnoteRef:56] [51:  Baranin taustoista, ks. esim. Ilkha 9.6.2023.]  [52:  Al Monitor / Hurtas 24.6.2015.]  [53:  Kurt 2020, s. 18 n3.]  [54:  HDP [päiväämätön]; VOA (Voice of America) Türkçe 10.6.2015.]  [55:  HDP [päiväämätön].]  [56:  Bitlis Haber 14.6.2015. Myös PKK:ta lähellä oleva uutistoimisto ANF huomioi pidätykset. Ks. ANF 14.6.2025.] 

”Sheikki Saidin prikaatit” ovat toimineet oletettavasti myös Batmanissa.[footnoteRef:57] Käytettävissä olevista lähteistä ei kuitenkaan löytynyt tietoa ”Sheikki Saidin prikaatien” toiminnasta kesän 2015 jälkeen. ACLED-tietokanta ei sisällä Batmanin maakunnan tai yleisemmin Turkin osalta kirjauksia sellaisista turvallisuusvälikohtauksista, joissa ”Sheikki Saidin prikaatit” olisivat yksi turvallisuusvälikohtauksen osapuolista.[footnoteRef:58] ”Sheikki Saidin prikaateihin” yhdistetty[footnoteRef:59] Twitter[footnoteRef:60]-tili ei ole julkaissut tai uudelleenjulkaissut uusia viestejä heinäkuun 2015 jälkeen.[footnoteRef:61] Myöhemmässä Hizbullahia ja Hüda-Paria käsittelevässä uutisoinnissa joko viitataan ”Sheikki Saidin prikaatien” ”viime aikoina” (son dönemlerde) toteuttamiin surmiin[footnoteRef:62] määrittelemättä tekojen ajankohtaa tämän tarkemmin tai käsitellään ”Sheikki Saidin prikaatien” perustamista vuonna 2014 osoituksena Hüda-Parin valmiudesta aseelliseen toimintaan[footnoteRef:63]. [57:  Toimittaja Ümit Kıvançin alunperin Radikal -lehdelle laatimassa artikkelissa huomioidaan ”Sheikki Saidin prikaatien” YouTube-kanavalla julkaistu, Hizbullahia ylistävä video, jossa esitetyn laulun sanoituksessa ”Seuraajien” (Fedailer) – eli oletettavasti prikaatien jäsenten – esitetään olevan ”Batmanin [kaupungin] kaduilla”. (Hürseda Haber (Radikal) / Kıvanç 19.6.2015.) Uutiseen lisätty videolinkki ei toimi. Kuvatun kaltainen, vastaavan ylistyslaulun sisältävä video (jonka nimessä mainitaan ”maaliskuu 2015”) löytyy kuitenkin İlahi Nagmeler Paylaşım -nimiseltä Facebook-sivulta: https://www.facebook.com/ilahinagmeIer/videos/%C5%9Feyh-said-seriyyeleri-2015-mar%C5%9F%C4%B1/1593441510867607/ (käyty 11.9.2026).]  [58:  ACLED 28.8.2026.]  [59:  Ks. Gazete Pencere 27.5.2023; Hürseda Haber (Radikal) / Kıvanç 19.6.2015.]  [60:  Nyk. pikaviestipalvelu X.]  [61:  Uutislähteissä ”Sheikki Saidin prikaateihin” yhdistetty Twitter-tili (@Saidseriyyeleri) on julkaissut pikaviestejä 9.10.2014 ja 28.6.2015 välisenä aikana. Tili on myös uudelleenjulkaissut joulukuussa 2014 ja heinäkuussa 2015 yhteensä neljä pikaviestiä, joista kaikki on julkaissut sama Twitter-tili (@H_Fedaileri). Myös jälkimmäinen Twitter-tili linkittyy nimensä (”Huseynin seuraajat”) ja profiilikuvansa (kuva esittää Hizbullahin perustajaa Hüseyin Velioğlua) Hizbullahiin. Julkaisujensa perusteella kyseinen tili myös pyrkii edustamaan ”Hizbullah-yhteisöä” (Hizbullah Cemaati) mm. kieltäessään toisen sosiaalisen median tilin (@hizbullahcemaat) yhteyden yhteisöön. Ks. @H_Fedaileri 16.12.2014 [X].]  [62:  Evrensel 31.5.2023.]  [63:  Yetkin Report / Gürkan 20.4.2023.] 

Ovatko Hizbullahin ja Hüda-Parin jäsenet tai kannattajat ottaneet yhteen PKK:n kannattajien kanssa Batmanissa 2020-luvulla?
Käytettävissä olevista lähteistä ei löytynyt tietoa 2020-luvulla raportoiduista tapauksista, joissa Hizbullahin ja Hüda-Parin kannattajat olisivat ottaneet yhteen PKK:n tai poliittista kurdiliikettä edustavien vasemmistopuolueiden (mm. HDP:n ja DEM Parti) kannattajien kanssa Batmanin kaupungissa tai maakunnassa. 
Kuten edellä käydään läpi, kaikki ACLED-konfliktitietokantaan Batmanin maakunnan ja vuosien 2020–2026 osalta kirjatut turvallisuusvälikohtaukset, joissa Hüda-Par mainitaan yhdeksi välikohtauksen osapuolista, ovat mielenosoituksia, joihin puolueen jäsenet ovat osallistuneet. Kirjaukset eivät sisällä viitteitä yhteenotoista PKK:n tai esimerkiksi HDP:n tai DEM Partin kannattajien kanssa.
Uutisten perusteella eri puolueiden ja näiden kannattajien välit ovat kuitenkin jännitteiset. Maaliskuun 2023 lopulla Batmanin kaupungissa järjestetyssä katugallupissa haastateltu mieshenkilö uhkasi Hizbullahin kannattajien ”katkaisevan päät” mm. ”koiriksi” ja ”vääräuskoisiksi” herjaamiltaan oppositiopuolueiden edustajilta (mikäli oppositio voittaisi toukokuun 2023 presidentin- ja parlamenttivaaleissa).[footnoteRef:64] Maaliskuun 2024 paikallisvaaleihin Batmanissa liittyvän kampanjoinnin yhteydessä DEM Partin uutisoitiin erottaneen pormestariehdokas Mehdi Öztüzünin sen perusteella, että hän oli esiintynyt (ilmeisesti sattumalta) samassa valokuvassa Hüda-Parin pormestariehdokas Serkan Ramanlın kanssa.[footnoteRef:65]  [64:  Gerçek Gündem 31.3.2023; Sözcü 31.3.2023.]  [65:  Aydınlık 13.3.2024; Haberler 13.3.2024.] 

Onko Hizbullahiin tai rikoksiin syyllistyneisiin Hizbullahin ja Hüda-Parin kannattajiin kohdistettu Turkissa viranomaistoimia vuosina 2015–2026?
Käytettävissä olevista lähteistä ei löytynyt tietoa Turkin viranomaisten nimenomaisesti Hizbullahiin vuosina 2015–2026 kohdistamista viranomaistoimista. Hizbullahiin ko. ajanjaksolla liittyvät julkaisut ovat keskittyneet järjestön 1990-luvulla toteuttamien rikosten käsittelyyn[footnoteRef:66] ja/tai ko. rikoksista tuomituille Hizbullahin jäsenille annettuihin armahduksiin[footnoteRef:67]. [66:  Ks. esim. Evrensel 31.5.2023.]  [67:  Ks. esim. T24 1.8.2026.] 

Saatavilla olevien tietojen perusteella Hüda-Parin jäseniin kohdistettiin vuoden 2015 aikana viranomaistoimia. Kuten edellä 3. kysymyksen yhteydessä käydään läpi, Turkin viranomaisten uutisoidaan pidättäneen Hüda-Parin jäsen Aytaç Baranin surmaa seuranneiden kostoiskujen jälkeen seitsemän Hüda-Parin jäsentä, joita syytettiin mm. ”aseellisen terroristijärjestön jäsenyydestä”. HDP kuitenkin moitti Turkin viranomaisia siitä, että nämä eivät puuttuneet Baranin hautajaissaattoon osallistuneiden aseistettujen Hizbullahin kannattajien toimintaan.[footnoteRef:68]  [68:  HDP [päiväämätön].] 

Myös Evrensel on uutisoinut tapauksista, joissa Turkin viranomaiset eivät kohdistaneet Hüda-Pariin tai puolueen kannattajiin toimia vuoden 2015 parlamenttivaalien vaalikampanjointiin toukokuussa 2015 liittyneiden levottomuuksien yhteydessä esimerkiksi välikohtauksessa, jossa
· noin 25–30 Hüda-Parin kannattajaa hyökkäsi Diyarbakırin kaupungissa toukokuussa 2015 veitsillä ja astaloilla kahden Zekeriya Yapıcıoğlun[footnoteRef:69] vaalijulisteiden ripustamista vastustaneen veljeksen kimppuun ja haavoitti toista veljeksistä vakavasti;[footnoteRef:70] [69:  Hüda-Parin nykyinen puheenjohtaja, joka kampanjoi vuoden 2015 parlamenttivaaleissa itsenäisenä ehdokkaana.]  [70:  Evrensel 24.5.2015.] 

· Diyarbakırin Silvanissa vaalikampanjoivat Hüda-Parin jäsenet hyökkäsivät paikallisen väkijoukon kimppuun kivillä ja astaloilla ja ampuivat heitä kohti tuliaseilla[footnoteRef:71]. [71:  Evrensel 29.5.2015] 

Myöhemmin Turkin viranomaisia on arvosteltu esimerkiksi siitä, että he eivät puuttuneet vuoden 2021 toukokuussa Hüda-Parin kokoon kutsumaan, koronapandemiaan liittyvää ulkonaliikkumiskieltoa rikkovaan mielenosoituksen[footnoteRef:72].  [72:  Yeni Soluk 12.5.2021.] 

Maaliskuussa 2023 turkin viranomaiset ottivat Batmanissa kiinni oppositiopuolueiden edustajia väkivallalla uhanneen Hizbullahin kannattajan (ks. kysymys 4 edellä) ja häntä syytettiin ”julkisesta vihaan ja vihamielisyyteen yllyttämisestä”. Mies vapautettiin myöhemmin oikeudelliseen valvontaan rikoksesta säädetyn vähimmäis- ja enimmäisrangaistuksen perusteella ja sen vuoksi, että epäillyllä oli pysyvä asuinpaikka.[footnoteRef:73] [73:  Ks. esim. Sözcü 31.3.2023. Eri uutislähteiden mukaan Habertürkin toimittaja Fatih Altaylın tapausta käsittelevä artikkeli poistettiin verkosta Hüda-Parin vaatimuksesta. Cumhuriyet 31.3.2023; Gerçek Gündem 31.3.2023.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

